Tekla News Talvi 2018-2019 | Tekla
Etusivu Tietoa Meistä Uutiset Tekla News Talvi 2018 2019
18. joulukuuta, 2018
Tekla News Talvi 2018-2019
40 vuotta digitalisaation rakentamista
Ensi vuoden maaliskuussa tulee 40 vuotta täyteen Teklan/Trimblen palveluksessa. Minulla on ollut ilo tehdä monipuolisesti erilaisia ohjelmistoalan tehtäviä, kuten ohjelmointia, tuotehallintaa, operointia, myyntiä ja liiketoiminnan johtamista. Lisäksi olen sovellusalueina toiminut sekä paikkatiedon että BIM:in parissa. Tämä on antanut ainutlaatuisen näköalapaikan digitalisaation kiivaimpaan kehitysjaksoon.
Aloitin reikänauhalla ja reikäkorteilla, sitten etäpäätteet suurkoneisiin, minitietokoneet, grafiikkapäätteet, työasemat, PC:t ja viimeisimpänä pilvilaskenta ja mobiilisuus. Aika uskomaton on tietotekniikan kehityskaari ollut. Kun aloitin Teklassa, oli juuri hankittu ensimmäinen oma tietokone, Perkin-Elmer (Pelle-Elluksi kutsuttu), joka täytti huoneen. Nykyinen puhelimeni on kaikilla mittareilla mitattuna vähintään 1000 kertaa tehokkaampi. Tällaista kehitystä ei ole ennen tapahtunut millään toimialalla, on ollut todella jännittävää osallistua tähän kehitykseen.
Nykyinen tittelini on BIM Ambassador ja toimin globaalin Trimblen standardisointiasiantuntijana. Työni on edustaa Trimbleä kaikessa standardisoinnissa, joka liittyy dataan ja edistää avoimien standardien käyttöä sekä Trimblessä sisäisesti että markkinoilla yleisesti.
Miten näen tulevaisuuden, miten tästä eteenpäin?
Uskon vahvasti digitalisaatioon. Olen itse jo aikoja sitten luopunut paperin käytöstä lähes täysin, luen kirjat ja lehdet sähköisesti ja Spotify:n käyttäjä olen ollut alusta asti. Sähköisiä pankkipalveluita olen myös käyttänyt alusta asti, ja olen jopa TV-uutisissa esitellyt palveluja itse rakentamallani tietokoneella, jo kauan ennen PC-aikakautta.
Miten BIM liittyy digitalisaatioon?
Näen, että BIM edustaa seuraavaa vaihetta digitalisaatiossa, eli siirrytään ihmisen luettavista dokumenteistä koneluettavaan dataan, jota voidaan kuluttaa automaattisesti. Tällöin ohjelmistot voivat käyttää muilta saatavaa dataa ilman ihmisen väliintuloa ja tulkintaa. Yksi määritelmä BIM:ille on, että se automatisoi tiedon vastaanottamisen, kun CAD automatisoi tiedon tuottamista. Tästä seuraa monia asioita, esimerkiksi tiedon sisältö ja esitysmuoto eriytyvät. Dokumenteissa tiedon tuottaja määrää esityksen, mutta digitaalisessa semanttisessa datassa tiedon kuluttaja itse päättää esityksen, koska tieto kulutetaan ohjelmiston avulla. Tietoa voidaan myös käyttää suoraan ohjaamaan koneita ja laitteita, kuten 3D-printtereitä ja robotteja. Automaatio mahdollistaa tarvittavan tuottavuusloikan rakennusalalla.
Tiedon kulutukseen tarkoitettujen ohjelmistojen kasvava tarve on tietenkin myös hyvä uutinen BIM-ohjelmistojen kehittäjille, sillä valtaosa nykyisistä ohjelmista on tiedon tuottamista varten. Nykyisin suhde on 80/20, jatkossa 20/80 ja tiedon tuottamisen ohjelmistot jatkavat kasvuaan. Tämä on helposti ymmärrettävissä, kun ajatellaan, että BIM nykymuodossa koskettaa muutamaa prosenttia projektin henkilökunnasta, mutta jatkossa kaikkia.
Yhden avaintekijän uskon digitalisoinnissa olevan laitekehityksen. Merkit ovat jo selvät: seuraava laitesukupolvi tablettien ja puhelinten jälkeen on niin sanotut “wearables”, eli tietotekniikka ei ole enää erillisiä laitteita, vaan integroituu vaatteisiin ja muihin laitteisiin.
Olen onnistunut tähän asti varsin hyvin ennustamaan tulevan kehityksen ja olemaan joka kerta tietotekniikan sukupolvisiirtymien etulinjassa, joista tämä kerta on minulle jo kahdeksas. Mielenkiintoista nähdä, miten hyvin tämä ennustus osuu oikeaan.
BIM Ambassador
Trimble on komeasti keski-ikäinen
Tekla BIM Awards 2019 lähestyy, olethan valmis?
Ennätysten lounaskiertue tarjosi ruokaa ja uusia ohjelmistoja ympäri Suomen
Koulutusyhteistyö solmittu Graviconin kanssa
Trimble oli mukana visioimassa tunnelia Tallinnaan
Trimble on saavuttanut kunnioitettavan keski-iän ja täytti marraskuussa 40 vuotta. Tässä kahvikupillisen kaveriksi nopea katsaus yrityksen eri vaiheista läpi vuosikymmenten.
Onko mielessäsi hieno projekti, jota haluat esitellä maailmalle? Keväällä on siihen taas hyvä tilaisuus, kun Tekla BIM Awards -ilmoittautuminen käynnistyy Tekla käyttäjäpäivän yhteydessä 21.3. Viime kisassa olivat menestyksekkäästi mukana mm. Kainuun uusi sairaala, Helsingin keskustakirjasto Oodi ja Luminary. Inspiraatiota löydettävissä Global BIM Awards –voittajaprojektien videosta.
Kiitos teidän, syksyn lounaskiertueemme oli ennätyslaaja sekä paikkakuntien (17 kpl) että osallistujien (396 lounastajaa) määrän suhteen. Ruuan ja juoman lisäksi lounailla tarjoiltiin katsaus Tekla-tuoteperheen uusimpiin tulokkaisiin, Tekla Teddsiin ja Tekla Structural Designeriin.
Mikäli et päässyt lounaalle, mutta uudet ohjelmistot kiinnostavat, niin molemmista on tarjolla suomenkielinen webinaari.
Lisäksi nettisivuiltamme löytyy tuore käyttäjäkokemus Tekla Structural Designerista Optiplanin voimin.
Koulutuskumppaniverkostomme laajenee ja uusimpana on mukana Gravicon, joka toimii Trimblen sertifioituna kouluttajana ja konsulttina Trimble Connect –ohjelmistolle. Kevät on hyvää aikaa oppia uusia taitoja, ja mikäli et löytänyt sopivaa kurssia Trimble Connect -ohjelmistoon meidän sivuilta, niin kannattaa tarkistaa Graviconin tarjonta. Lue lisää uutisesta.
Trimblen kevään koulutuskalenteri
Graviconin koulutuskalenteri
Trimble mukana visioimassa tunnelia Tallinnaan
Trimble oli 1.-2.12. mukana ”Designing the Helsinki Tallinn FinEst Bay Area Hackathon” -tapahtumassa Espoossa. Projektin primus motorin, Peter Vesterbackan, siivittämänä suunniteltiin tunnelia, asema-alueita ja tekosaarta pienryhmissä visioiden.
Tulevat tapahtumat: pistä muistiin kalenteriin!
Pääkäyttäjäleiri, Tahko 30.1.-1.2.2019
Tekla käyttäjäpäivä 21.3.2019
Hyvää joulua ja upeaa uutta vuotta 2019!
joulutiimi2-1300x700.jpg